જ્યોતિ તેના હાલના પતિને ઑનલાઇન ચેટરૂમમાં મળી હતી, જે એચઆઇવી નેગેટિવ પાર્ટનર છે. તે જ્યોતિનો ચેટ ફ્રેન્ડ હતો અને તેણે એક નહીં, બે નહીં, પણ પાંચથી છ વખત જ્યોતિને રિક્વેસ્ટ મોકલી હતી. તે એ સમયે આઇટી કંપનીમાં નોકરી કરતી હતી. તેમની વચ્ચે છ મહિના સુધી ઑનલાઇન ચેટિંગ ચાલ્યું હતું. પછી શું બન્યું તે વિશે જ્યોતિ કહે છે, "પછી 28મી જૂન, 2011ના રોજ મારા પિતાનું અવસાન થયું હતું. હું તેમના અંતિમ દર્શન કરવા માંગતી હતી, પણ મારી સાવકી માતાએ મને તેની છૂટ ન આપી. મારા પિતા મારા માટે સર્વસ્વ હતા. હું સાવ ભાંગી ગઈ હતી. તે સમયે મારા નવા મિત્ર વિવેકે મને સહારા આપ્યો હતો."